


**Felhívás a felelős állattartás pályázaton való részvételre!**

Tisztelt Bázakerettyei Állattartók!



A Magyar Falu Program keretében kiírásra került a Felelős állattartás pályázat, melynek keretében lehetőség nyílik a Bázakerettyén élők számára a tulajdonukban levő kutyák és macskák **ivartalanítására** és/vagy **veszettség elleni védőoltás beadására** és/vagy **microchippel történő ellátására** az Önkormányzattal szerződött állatorvos által.

A pályázat benyújtása előtt kötelezően fel kell mérnünk a településen élő állattartók igényeit. **A pályázatban való részvétel feltétele, hogy az állattartó bázakerettyei lakcímmel rendelkezzen**.

Kérjük, amennyiben szeretnék igénybe venni a, **nyertes pályázat esetén biztosított** állatorvosi szolgáltatást/szolgáltatásokat, a mellékelt adatlap kitöltésével nyilatkozzanak erről! A nyomtatványt megtalálják kinyomtatva a Bázakerettyei Közös Önkormányzati Hivatalban (8887 Bázakerettye, Fő út 4.) Tóthné Borsi Piroska ügyintézőnél is.

A kitöltött adatlapokat legkésőbb **2025. szeptember 17-ig** várjuk elektronikusan a [tothne.borsi.piroska@bazakerettye.hu](mailto:tothne.borsi.piroska@bazakerettye.hu) e-mail címen vagy személyesen a Hivatal titkárságán. Kérjük, hogy az adatlap beadásakor adják meg elérhetőségüket is, a későbbi kapcsolattartás érdekében!

Felhívjuk a figyelmüket, hogy az szeptember 17. után beérkezett igényeket már nem fogjuk tudni szerepeltetni a pályázatunkban!

Tisztelettel:

Iványi László Ottó polgármester

**Bázakerettye Község Önkormányzata**

Letölthető dokumentum: [állattulajdonosi hozzájáruló nyilatkozat](https://www.kismaros.hu/wp-content/uploads/2025/08/allattulajdonosi-hozzajarulo-nyilatkozat.pdf)